
Brath-ullachaidh do Chomataidh Com- 
pàirteachadh Shaoranach agus nan 
Athchuingean Poblach air athchuinge 
PE1922: Cuir as do chaiteachas uile nan 
Ughdarrasan lonadail air leudachadh 
Gàidhlig, air a chur a-steach le Douglas 
Capon 


Sealladh aithghearr air ceistean gan togail san 
athchuinge 


Is e tiotal fada Achd na Gàidhlig (Alba) 2005: 


“Achd le Pàrlamaid na h-Alba gus buidheann a chur air 
bhonn le dleastanasan a ghabhas cur an gnìomh gus inbhe 
na Gàidhlig a dhaingneachadh mar chànan oifigeil ann an 
Alba, dham bheilear a' gabhail aon speis ris a' Bheurla, a' 
gabhail a-steach deasachadh plana naiseanta Gaidhlig, ag 
iarraidh air cuid de dh'ùghdarrasan poblach planaichean 
Gàidhlig ullachadh is fhoillseachadh ceangailte ri cleachdadh 
nan dleastanasan aca agus an leithid de phlanaichean a 
ghleidheadh is a thoirt gu buil, agus stiùireadh a thoirt mu 
fhoghlam Gàidhlig.” 


Chuir Achd 2005 Bòrd na Gàidhlig air bhonn agus rinn e ullachadh 
gum biodh de chumhachd aig a' Bhòrd iarraidh air buidhnean 
poblach, ùghdarrasan ionadail nam measg, planaichean Gàidhlig 
ullachadh, fhoillseachadh agus a thoirt gu buil. 


Tha Achd 2005 ag iarraidh air a' Bhòrd plana Nàiseanta Gàidhlig 
a chur ri cheile, a h-uile còig bliadhna mar as trice. Tha am Bòrd 
ag radh mu phlana 2018-2023: 


“Is e adhbhar bunaiteach a’ Phlana seo, daoine a 
bhrosnachadh agus a chur air chomas dhaibh Gàidhlig a 
chleachdadh nas trice agus ann an raon nas fharsainge de 
shuidheachaidhean. Tha na brathan, na h-amasan, na 
tabhachdan bunaiteach agus na geallaidhean ùra am broinn 
a Phlana uile a' cuideachadh gus an cleachdadh a 
bharrachd seo den Ghàidhlig a thoirt gu buil. Air thoiseach 
nam measg seo tha an fheadhainn a leanas: 


e Buinidh Gàidhlig ri Alba gu lèir 

e A' sgaoileadh iomhaigh dheimhinneach den Ghàidhlig 
e A` leudachadh ionnsachadh na Gàidhlig; agus 

e A leudachadh cleachdadh na Gàidhlig.” 


Nochd Cunntas-sluaigh 2011 “gun tuirt beagan a bharrachd air 
57,000 neach gum b' urrainn dhaibh Gàidhlig a bhruidhinn”. Thuirt 
87,000 neach uile-gu-lèir gun robh sgilean Gàidhlig air choreigin 
aca. Bha seo mar 1.7% den t-sluagh os cionn trì bliadhna a 
dh'aois. Bha caochlaideachd fharsaing anns na h-àireamhan a 
nochd sgilean air choreigin air feadh na h-Alba. Sna h-Eileanan 
Siar bha e aig 61.2%, air a, Ghàidhealtachd bha e aig 7.4% agus 
ann an Earra-Ghàidheal is Bòd bha e aig 5.9%. Sna raointean eile 
aig na h-ùghdarrasan ionadail uile, bha an àireamh fo 2%. 


Àite nan ùghdarrasan ionadail 


Tha làrach-lìn a’ Bhùird ag ainmeachadh 26 ùghdarrasan 
ionadail le Planaichean Gàidhlig air an aontachadh, cho math ri 
buidhnean poblach eile. 


Tha buidseat Riaghaltas na h-Alba a’ nochdadh a chuid 
maoineachaidh mar thaic ris a Ghàidhlig. Tha seo a' gabhail a- 
steach caochladh shreathan mar thaic ri foghlam Gàidhlig: £4.48 
millean de thabhartasan gu 27 ùghdarrasan ionadail uile-gu-lèir, 
agus £3 millean de chalpa agus £1 mhillean de mhaoineachadh 
ghoireasan gus foghlam Gàidhlig a leudachadh. Tha buidseat 
Riaghaltas na h-Alba cuideachd a’ gabhail a-steach £5.1 millean 
gus am Bòrd a mhaoineachadh cho math ri mu £15.9 millean de 
mhaoineachadh air gnìomhan eile a cur taic ris a' Ghàidhlig. 


Tha an athchuinge a sealltainn air a' chaiteachas le ùghdarrasan 
ionadail air a’ chànan. Faodaidh ùghdarrasan ionadail caochladh 
thùsan maoineachadh a chleachdadh gus taic a chur ris a’ 


Ghaidhlig. Chan eil fiosrachadh naiseanta air ionmhas Riaghaltas 
lonadail a' briseadh sios a' chaiteachais air a leithid de ghnìomhan 
leotha fhein, mar eisimpleir, tha aithisg air caiteachas air Foghlam 
tro Mheadhan na Gaidhlig ga h-innse mar chuid den chaiteachas 
air foghlam. 


Foghlam 


Is i a Ghàidhlig aonan den dà chuspair shònraichte a tha gan dìon 
ann an reachdas ann am foghlam (is e teagasg-creideimh am fear 
eile). Tha Achd an Fhoghlaim (Alba) 1980 a' sònrachadh gu bheil 
foghlam-sgoile a’ ciallachadh (am measg rudan eile) teagasg na 
Gaidhlig ann an àiteachan far a bheilear a' bruidhinn Gàidhlig’. 


Chruthaich Achd an Fhoghlaim (Alba) 2016 dleastanas air 
ùghdarrasan ionadail Foghlam tro Mheadhan na Gàidhlig agus 
Foghlam Luchd-ionnsachaidh na Gàidhlig a chur air adhart agus a 
chuideachadh. Stèidhich Achd an Fhoghlaim (Alba) 2016 modh- 
obrach far am faod pàrantan Foghlam Gàidhlig Bun-sgoile iarraidh 
air an ughdarras ionadail aca. 


Leasachaidhean a thaobh poileasaidh 


Tha am Bòrd ag obair an-dràsta air Plana Nàiseanta Gàidhlig 
2023 gu 2028. 


Cuideachd, tha e san amharc aig Riaghaltas na h-Alba bile 
chànan a thoirt a-steach anns an t-seisean phàrlamaideach seo. 
Thuirt Prògram Riaghlaidh 2021: 


“Tha Riaghaltas na h-Alba an geall air cur ris na h-àireamhan 
a' cleachdadh agus ag ionnsachadh na Gàidhlig, agus 
cumaidh sinn oirnn a’ cur ar taice ri foghlam, ealainean is 
craoladh Gàidhlig. Bheir sinn a-steach Bile Cànanan na h- 
Alba ri linn na Pàrlamaid agus gabhaidh sinn ceuman a 
bharrachd gus taic a chur ri cleachdadh Gàidhlig agus 
Albais. Nì sinn rannsachadh cuideachd air Gàidhealtachd 
aithnichte a chruthachadh, ath-bhreithneachadh air feuman 
is structaran Bòrd na Gàidhlig gus a dhèanamh cinnteach gu 
bheil buidheann-ceannais èifeachdach aig Alba, agus dòigh- 
deiligidh ro-innleachdail ùr a chruthachadh mu Fhoghlam tro 
Mheadhan na Gàidhlig a spreagas cruthachadh Bun- 
sgoiltean agus Àrd-sgoiltean Gàidhlig ùra.” (td45) 


Buidhnean Bunaiteach agus ceanglaichean 
buntainneach 


Riaghaltas na h-Alba 
Bòrd na Gàidhlig 
COSLA 


Ned Sharratt 
Ard-rannsaiche 
17/01/2022 


Is e as adhbhar ris a' bhrath-ullachaidh seo sealladh farsaing 
aithghearr a thoirt air ceistean gan togail san athchuinge. Chan 
urrainn do luchd-rannsachaidh SPICe susbaint brathan- 
ullachaidh athchuingean a dheasbad le luchd-athchuinge no leis 
a' phoball. Ma tha beachdan agad, ge-tà, air brath-ullachaidh 
athchuinge sam bith, faodaidh tu post-dealain a chur thugainn 
aig spice@parliament.scot 


Thathar a' dèanamh gach oidhirp gus a dhèanamh cinnteach gu 
bheil am fiosrachadh ann am brath-ullachaidh athchuingean ceart 
aig àm foillseachaidh. Bu chòir gum biodh luchd-leughaidh 
OVOLMNacCiiaga JeC-id. C lei 1310 Naci LICIO Hda OlalUldil- dCHidAilUi | 
seo ùrachadh no atharrachadh ann an dòigh sam bith eile gus 
atharrachaidhean an dèidh laimhe a nochdadh. 


Air fhoillseachadh le lonad-fiosrachaidh Pàrlamaid na h-Alba 
(SPICe), oifis le Buidheann Chorporra Pàrlamaid na h-Alba, 
Pàrlamaid na h-Alba, Dùn Eideann, EH99 1SP 


